Aleksinac

**Aleksinac** (en ) é unha vila e concello&nbsp;localizado no distrito&nbsp;Nišava de&nbsp;Serbia. Segundo o censo de 2011, a cidade tiña unha poboación de 16 420 habitantes, mentres o concello ten 51 462.

## Nome 
O nome da cidade deriva do nome&nbsp;*Aleksandar.* No serbio estándar, *Aleksinac* pronúnciase marcando a primeira sílaba, mais no dialecto local tende a pronunciarse marcando a segunda sílaba.

## Historia 
### Prehistoria e Antigüidade 
O territorio do actual concello de Aleksinac está habitado desde o período neolítico.&nbsp;A maior parte dos xacementos da zona pertence ao grupo cultural vinča e sitúanse no oeste do río Morava meridional.

Despois da caída dos&nbsp;romanos o territorio quedou incluído na incluído na provincia da&nbsp;Mesia&nbsp;Superior e tras o ano 293 na provincia mediterránea de &nbsp;Dacia.&nbsp;No século I construíuse unha estrada militar romana (a&nbsp;Vía Militaris) ao longo do territorio. Había tamén dúas estacións para o descanso&nbsp;(mansio) e o cambio de cabalos (mutatio) ao longo da estrada no territorio de Aleksinac: Praesidium Pompei e Rappiana. Descoñécese a súa localización. Tamén se sabe da existencia dalgunhas&nbsp;fortalezas (castell), mais non se saben os seus nomes, agás Castell Milareca no monte Gradiste (228 m).

### Idade Media 
A partir do ano 476 caeu baixo o dominio&nbsp;bizantino. Hai  evidencias de asentamentos desa época, con todo os seus nomes aínda son descoñecidos.

Durante os reinados dos emperadores Focas (602-610) e Heraclio (610-641) os pobos eslavos habitaban a península balcánica. En 614 arrasaron Niš. Os cruzados das primeiras catro cruzadas utilizaron a Via Militaris para chegaren a Constantinopla, pasando polo territorio de Aleksinac.

Durante o reinado da dinastía&nbsp;Nemanjić o territorio estivo baixo o control directo do estado.  Dúas cidades medievais, Bolvan e Lipovac, datan desde este período.

### Goberno otomán 
left|miniatura|200x200px| Século XIX
Aleksinac aparece mencionada por vez primeira en 1516 na &nbsp;"Kruševački Tefter", unha lista de asentamentos e residentes feita polos turcos para recadar, a fins do século XVI desenvolveuse ata se converter nunha vila.&nbsp;

A mediados do século XVII era unha gran vila con máis de 100 comercios grazas á súa localización estratéxica na estrada a &nbsp;Istanbul, converténdose unha importantes estación de para os comerciantes e viaxeiros, mesmo os turcos construíron unha fortaleza para protexela dos foraxidos en 1616 . Durante a Gran Guerra Turca&nbsp;&nbsp;(1683–1699) detívose o desenvolvemento de&nbsp;Aleksinac, que o exército austríaco conquistou dirixido polo xeneral Ludwig de Baden, e máis tarde os soldados de Jegen-Osman Pasha queimaron a vila. Os habitantes de Aleksinac, serbios, migraron á monarquía dos Habsburgo cos doutras localidades, o que se coñece como Gran Migración Serbia, algúns deles asentáronse en&nbsp;Buda.
Aleksinac quedou destruída outra vez polo lume durante a segunda Guerra Austro-Turca (1716–1718) cando o gran visir Hallil Pasha foi derrotado debaixo das murallas de Belgrado.&nbsp;Na súa&nbsp;retirada queimou tódolos asentamentos camiño de Niš.

Despois da terceira Guerra&nbsp;Austro-Turca (1737–1739) Aleksinac desenvolveuse como un centro comercial e manufactureiro. Moitas caravanas pasaban pola localidade intercambiando mercadorías de todo o &nbsp;&nbsp;Imperi Otomán e da&nbsp;Europa central. Converteuse ao mesmo tempo no centro do condado de Aleksinac que en 1784 consistía en 17 asentamentos. Había 160 casas en Aleksinac naquel tempo: 120 cristiás&nbsp;e 40 turcas.

Despois da cuarta Guerra Austro-Turca (1787–1791) unha vez máis os turcos queimaron Aleksinac, desta volta dirixidos por&nbsp;Osman Pazvantoğlu.

### Época moderna 
Aleksinac e a súa contorna uníronse no&nbsp;Primeiro Levantamento Serbio&nbsp;en xaneiro de 1806. As aldeas da beira dereita do Morava meridional liberounas o exército de&nbsp;Petar Dobrnjac. Os asentamentos da beira esquerda liberáronos&nbsp;Mladen Milovanović e Stanoje Glavaš. En decembro de 1806 en Deligrad, no concello de Aleksinac, os serbios gañaron unha decisiva batalla.

Despois do fracaso do levantamento, Aleksinac quedou baixo o goberno turco ata decembro de 1832 ao se converter en parte integral da Serbia do&nbsp;príncipe Miloš.&nbsp;Aleksinac transformouse no centro económico do do sueste &nbsp;de Serbia e nun importante centro gobernamental, era amais o centro do condado e do tribunal condal. Na localidade abriuse a terceira &nbsp;oficina de correos en Serbia (despois de Belgrado e Kragujevac) foi aberto en Aleksinac. Na época tamén se localizou aquí a &nbsp;oficina de alfándega e a&nbsp;estación de corentena.

Entre 1929 e 1941,  Aleksinac formaba parte da banovina de&nbsp;Morava&nbsp;do Reino de Iugoslavia.

Durante o bombardeo de Iugoslavia da OTAN de 1999 Aleksinac quedou seriamente danada.